Gamelan Bali

jmpl|250px|Gamelan Bali
jmpl|250px|ka|Pragina miwah iringan gamelan Bali warsa 1910-1930
jmpl|250px|Gamelan orkestra saking Kuta, Bali
Gamelan Bali inggih punika silih tunggil gamelan sané wénten ring propinsi Bali, Indonésia. Wénten taler sané maosang wastan gamelan dados gambelan. Gamelan puniki madué kabinayang majeng ring gamelan Jawa inggih punika wing wentuk bilah (bilah ring saron) langkung tebelan, wentuk pencok madué akéh wilah, tur langkungan cepetnyané. Gamelan Bali madué cecirén inggih punika suarannyané sané ageng, cepet, tur pahan gendingnyané langkungan mauwah-uwah. Ritme suarannyané cepet utamannyané krana pupulan gamelan sané mawentuk simbal sané alit sané mawasta céng-céng.

Lelintihan 
Panglompokan Gamelan Bali sampun kabaosang indik Gamelan Wayah dados soroh gamelan sané pinih kuno saking Gamelan Bali, inggih punika sadurung abad ka XV. Wénten makudang-kudang gamelan sané ngranjing ring soroh puniki, sakadi Gamelan Gambang. Kawéntenan Gamelan Gambang wénten ri tatkala Kerajaan Gélgél. Kacritayang Gusti Ngurah Klanting silih tunggil putra saking Dalem Waturenggong (1460-1550) sané nénten prasida nerima belinnyané sané mawasta I Gusti Ngurah Tabanan dados Raja. Sasampun kauningin olih Dalem Waturenggong, Gusti Ngurah Klanting kanikayang mangda ngrereh lontar sané kadruwénin olih wong gamang, krana Ida mapikayun lontar punika nénten pacang kapolihang. Nanging Gusti Ngurah Klanting prasida ngamolihang lontar punika, nika mawinan kerajaan kapah dados kalih. Sadurung dados raja, Gusti Ngurah Klanting kanikayang mangda ngaryanin gamelan sané gendingnyané mawit saking lontar punika. Gamelan punika kaanggén ring upakara Ngabén (Pitra Yadnya). Manut saking galah punika kramané nganggén gamelan gambang dados pangiring ring upakara Ngabén. Wénten taler sané maosang ring kulawarga Arya Simpangan (sekaa gambang ring galahé puniki) sané naenin meneng ring kerajaan Tabanan, seneng ring gamelan punika. Nika mawinan Arya Simpangan ngaryanin gamelan ri tatkala mawali ka Sembuwuk. Manut saking galaé punika Gamelan Gambang wénten taler ring Banjar Sembuwuk, Désa Péjéng Kaja.

Soroh 
Manut saking bahan antuk ngaryanin, krama Bali sampun ngabinayang soroh gamelannyané. Wénten gamelan perunggu sané ketah kawastanin gamelan krawang krana kakaryanin olih pandé krawang (ahli perunggu). Wénten taler gamelan sané kakaryanin saking tiing, miwah Gamelan Slonding sané kakaryanin saking wesi. Gamelan slonding dados gamélan sané pinih antik krana nénten ketah kaanggén. Soroh gamelan inggih punika:

Gamelan Wayah 
Gamelan punika wénten sadurung abad ka-15 M. Ring gamelan puniki akéh wénten bilah tur durung wénten kendang. Gamelan sané ngranjing ring soroh puniki:
 Angklung
 Gender Wayang
 Baleganjur
 Genggong
 Bebonangan
 Geng Beri
 Caruk
 Gong Luwang
 Gambang
Selonding

Gamelan Madya
Gamelan puniki wénten ring sawatara abad ka-16 M ngantos abad ka-19 M. Ring gamelan puniki sampun wénten kendang. Gamelan sané ngranjing ring soroh puniki:
 Batel Barong
 Bebarongan
 Joged Pingitan
 Penggambuhan
 Gong Gedé
 Pelegongan
 Semar Pagulingan

Gamelan Anyar
Gamelan puniki wénten ring abad ka-20 M, ring gamelan puniki akéhan suara kendangnyané:
 Adi Merdangga
 Manikasanti
 Bumbung Gebyog
 Semaradana
 Bumbang
 Gong Suling
 Geguntangan
 Jégog
 Genta Pinara Pitu
 Kendang Mabarung
 Gong Kebyar
 Okakan atau Grumbungan
 Janger
 Tektekan
 Joged Bumbung

Alat Musik 
jmpl|250px|ka|Réyong
Wastan alat musik ring gamelan, inggih punika:
 Jiyèng
 Réyong
 Kanthil
 Gangsa
 Jigog
 Jublak
 Gong
 Kenong
 Kethuk
 Cèng-cèng(Kecrak)
 Kendang
 Gendèr
 Suling

Pustaka 

Bali